See on olnud küll väga, väga suur õppimise aeg. Arusaamine Jussi erinevatest nuttudest ei ole üldse nii lihtne nagu seal Oprah' saates näitas beebinuttude tõlget. Gaaside nutt on küll suht selge ja nälja nutt ka.  Lisandunud on täiesti uus nutt: Jussi nägu läheb nii kurvaks, suu kisub kõveraks ja silmad lähevad vesiseks ja siis tuleb kõige, kõige haledam nutt, mida ma kuulnud olen. Siis tahaks kohe midaiganes teha, et Jussil ometi nii kurb poleks. Millest see nutt tuleb seda ma veel ei tea.  Gaasidega oleme maadelnud nii ja naapidi. Gaasirohud on saatanast ütleks ma. Magus maitse on kõik, mis neis head. Sab simplex, mida me arvasime aitavat tekitas Jussile punaseid punne. Hakkasime kõhuhädade leevenduseks  Protexin Restoret võtma. 20 päeva tegime ja peale paari päevast pausi oli kaka jumala tume, samblaroheline ja vedel. Vot sulle säh. Nende kõhumurede ja selle kummalise nutu pärast otsisin Tartust refleksoloogi, kes ehk aitaks. Kaks korda oleme käinud. Kuna tegu ka homöopaatiaga tegeleva inimesega, siis sai ka Juss terasid. Järgmine nädal või nii peaks jõudma ka ühed Jussile päris sobilikud terad. Ja muidugi massaaž - ma olen päris palju targemaks saanud nende kahe korraga ja kodus ka teinud. Eales poleks oma  aruga julenud nii kõvasti kõhtu masseerida, pigem ikka silitused jne. Tuleb välja, et sellised kõvemad kõhu masseerimised suudavad Jussi isegi poole nutu pealt maha rahustada. Igatahes ootan põnevuse ja huviga järgmist korda.  D-vitamiini vahetasime ka välja. Anname nüüd Devitoli, mitte Apoviti. Viimane suutis Jussile krokodillipõsed tekitada (oma osa ka koostööl Sab-iga). Nüüd on põsed ilusad siledad.  Silm on veel muret tekitav. See salv, mida eelmine kord arst kirjutas aitas, kuid nädal peale  kuuri lõppu hakkas jälle rähma tulema. Perearsti lahendus: uued tilgad ja kommentaar "ära ehmata, et infolehel kirjas: alla 2-aastastele ei tohi kasutada, kõik silmaarstid kasutavad". Laku panni ausõna! Mingeid tilku ei pane enam. Ega mu laps mingi katselava ole, et proovime kõike, eriti veel asju, mis sisaldavad antibiotse. Puhastan füsioloogilise lahusega tihedalt ja vaatame, mis järgmisel nädalal refleksoloog välja mõtleb. Mulle tunduvad sealtpoolt tulevad mõtted kordi arukamad kui perearsti omad.